Terve Koer asutati 2020. aastal, kuid esimesed hoiukoerad on juba meiega aastast 2017.
#000000
Terve Koer keskendub personaalse hoiuteenuse ja jalutusteenuse pakkumisele. Terve Koer usub, et iga koer on indiviid – seega on personaalselt lähenemine ainuõige otsus, et pakkuda koerale võimalikult stressivaba hoiukogemust ajal, mil omanikud oma tegemisi teevad või puhkusereisil viibivad. Lisaks teenustele on Terve Koeral ka oma e-pood, kust võib leida nii veebikoolitusi, trakse, kaelarihmasid kui ka kaameraid. Meie eesmärk on pakkuda vaid tooteid ja teenuseid, millesse me ise südamest usume.
#000001
Ma alustasin õpinguid koerte valdkonnas 2019. aastal rahvusvahelises koolis nimega Nordic Education Centre for Dog Trainers. Pärast seda on järgnenud loomulikult maailmakuulsate koerte koolitajate/käitumisnõustajate koolitused.
#000003
Muidugi sai minu koeraarmastus juba palju varem alguse, sest olen üles kasvanud koertega. Tegelikult võib öelda, et olen üleüldse suur loomaarmastaja, sest lapsepõlves olid lisaks koertele meil kodus ka sead, kanad, lehmad jm loomad. Koerte hoidmisega alustasin tegelikult juba aastal 2017, tänu millele olen ma tutvunud koerte erinevate iseloomude ja tõugudega. Samuti olen teinud vabatahtlikku tööd Tallinna ja Rakvere loomade varjupaigas. Koerad on minu parimad sõbrad!
#000004
Mul on kindel missioonitunne edendada Eestis koerte treenimisviise – vähem kurjust, rohkem headust! Terve koer tähendab ka õnnelikku koeraomanikku!
#000005
Ma usun, et iga koer on indiviid ja vajab seetõttu personaalset lähenemist. Pühendun personaalsele koolitamisele ning koerte hoidmisele. Võin uhkusega öelda, et Terve Koeral on Eesti üks parimaid hoiuteenuseid, sest meie 11-liikmeline tiim on lihtsalt imeline!
#000006